মেলাঘর
মেলাঘর (ইংরেজি: Melaghar) হচ্ছে ভারতবর্ষের উত্তর-পূর্বাঞ্চলীয় ত্রিপুরা রাজ্যের সিপাহিজলা জেলার অন্তর্গত একটি ছোট্ট শহর ও পৌর এলাকা। এটি রাজ্যের রাজধানী আগরতলা থেকে প্রায় ৫০ কিলোমিটার (প্রায় ৩০ মাইল) দূরে অবস্থিত। এটি সোনামুড়া শহর-এর প্রতিবেশী এবং বাংলাদেশ আন্তর্জাতিক সীমানা থেকে মাত্র ১০ কিলোমিটার (৬ মাইল) দূরে অবস্থিত । এই অঞ্চলে একটি মহকুমা হাসপাতাল, থানা, কয়েকটি বড় উচ্চ মাধ্যমিক (ইংরেজি, বাংলা) এবং প্রাথমিক বিদ্যালয়, মোটরস্ট্যান্ড, খেলার মাঠ, পেট্রোল-পাম্প, এবং একটি টাউন হল রয়েছে। রাজা বীরবিক্রম মানিক বাহাদুর এর স্মৃতি বিজড়িত বিখ্যাত প্রাসাদ নীরমহল এই অঞ্চলের রুদ্রসাগর হ্রদ এর মাঝখানে অবস্থিত ।